Βασίλης Σεβαστής

Ο Βασίλης Σεβαστής (Αθήνα, 27 Μαΐου 1949 - Αθήνα, 8 Απριλίου 2021) ήταν Έλληνας πρωταθλητής στίβου (Δέκαθλο), καθηγητής φυσικής αγωγής, προπονητής στίβου και αθλητικός παράγοντας. Με οικογενειακή καταγωγή από τη Σάμο, μεγάλωσε στην Κάλυμνο και από μικρός (1967) ασχολήθηκε με τον αθλητισμό, ως μαθητής του Νικηφορείου εξαταξίου Γυμνασίου Καλύμνου. Διακρίθηκε στο πλαίσιο των Δωδεκανησιακών και των Πανελλήνιων Σχολικών πρωταθλημάτων αλλά και ως αθλητής του φιλοξενούντος συλλόγου Πανιωνίου, δεδομένου ότι η Κάλυμνος τότε δεν διέθετε ακόμα σύλλογο στίβου. Γυμναστής, προπονητής και μέντοράς του, έως και την αναχώρηση του για Αθήνα, ήταν ο αείμνηστος ιδρυτής του Στίβου στην Κάλυμνο και στην Δωδεκάνησο, Θεόφιλος Κλωνάρης. Στη δεκαετία του 1960 και στις αρχές της δεκαετίας του '70, ο Βασίλης Σεβαστής αναδείχθηκε ως ένας από τους κορυφαίους αθλητές του Αιγαίου και της Ελλάδας έχοντας αναδειχθεί δεκάδες φορές Πρωταθλητής Ελλάδας αλλά και Βαλκανιονίκης και Πρωταθλητής Μεσογείου και κατέχοντας έως και σήμερα αρκετά ρεκόρ Αιγαίου και Δωδεκανήσου, αλλά και έχοντας καταρρίψει 3 φορές το Πανελλήνιο Ρεκόρ στο Δέκαθλο και μία φορά στο Πένταθλο Ανδρών, στο οποίο έχει το Πανελλήνιο Ρεκόρ έως και σήμερα. Μετά την αποφοίτησή του από τη μέση εκπαίδευση, διορίστηκε με διαγωνισμό στην Ιονική Τράπεζα, όμως παραιτήθηκε και εισήχθη στην Ακαδημία Σωματικής Αγωγής. Μετά τη λήψη του πτυχίου του, αφού υπηρέτησε στο στρατό ξηράς, διορίστηκε ως καθηγητής φυσικής αγωγής στο Δημόσιο, από όπου και συνταξιοδοτήθηκε το 2004. Υπηρέτησε στα Καλάβρυτα και στην Πάτρα και στη συνέχεια στην Αθήνα. Παντρεύτηκε το 1975 την Ελένη Κοντοδήμα, καθηγήτρια φυσικής αγωγής, και απέκτησαν δύο κόρες. Κατά τη διάρκεια της επαγγελματικής του σταδιοδρομίας στην Πάτρα, διορίστηκε από τον ΓΓΑ Κ. Παπαναστασίου ως Διευθυντής στο Εθνικό Στάδιο της Πάτρας, ενώ ξεκίνησε τη συνεργασία του με το ΣΕΓΑΣ ως τεχνικός σύμβουλος στη Δυτική Ελλάδα. Από το 1984 εντάχθηκε στο δυναμικό της ομοσπονδίας του ΣΕΓΑΣ ως υπεύθυνος για θέματα ανάπτυξης και αργότερα ως εθνικός προπονητής (επικεφαλής των προπονητών Ελλάδος στο στίβο). Κορυφαία στιγμή της πολυσήμαντης προσφοράς του στο Στίβο, και ιδιαίτερα στα νησιά του Αιγαίου, ήταν όταν συνέλαβε την ιδέα και υπήρξε ο εισηγητής της καθιέρωσης των Αιγαιοπελαγίτικων Αγώνων Στίβου, επί υπουργίας στο Υπουργείο Αιγαίου του Κοσμά Σφυρίου. Από την ίδρυση του, το 1986, έως και το θάνατό του του Βασίλη Σεβαστή, ο θεσμός αυτός ήταν υπόθεση προσωπικής του φροντίδας, αγάπης και πίστης, ενώ ο ίδιος έλεγε χαρακτηριστικά ότι «εκτός από την ανάπτυξη του αθλητισμού οι Αιγαιοπελαγίτικοι Αγώνες στίβου σφυρηλατούν την Αιγαιοπελαγίτικη Συνείδηση». Επίσης, υπήρξε σύμβουλος και διευθυντής του γραφείου του Υφυπουργού Αθλητισμού Ανδρέα Φούρα το 1996 και ειδικός σύμβουλος του Υπουργού Αιγαίου σε θέματα αθλητισμού επί υπουργίας του Κώστα Σκανδαλίδη. Από το 1997 και επί 15 έτη ηγήθηκε του ελληνικού κλασσικού αθλητισμού υπηρετώντας ως εκλεγμένος Πρόεδρος του ΣΕΓΑΣ, ενώ κατά καιρούς θήτευσε και σε άλλες διοικητικές θέσεις στο χώρο του αθλητισμού. Εκατοντάδες αθλητικές εγκαταστάσεις σε όλη την Ελλάδα ιδρύθηκαν, αναβαθμίστηκαν, συντηρήθηκαν, εξοπλίστηκαν, στελεχώθηκαν και λειτουργούσαν με τη δική του στήριξη, παρέμβαση και συνεχή φροντίδα. Στις αρχαιρεσίες του ΣΕΓΑΣ το 2012 εκλέχτηκε για πέμπτη φορά με ποσοστό 91% ως Πρόεδρος, παρ' όλα αυτά παραιτήθηκε και πρότεινε για τη θέση του τον νεότερο και αξιόλογο συνεργάτη του Κώστα Παναγόπουλο στα πλαίσια της ανάγκης για την ανάδειξη νέων προσώπων και ανανέωσης των στελεχών που ασχολούνται με τα κοινά. Στη συνέχεια υπηρέτησε το χώρο του κλασικού αθλητισμού ως Γενικός Γραμματέας του ΣΕΓΑΣ. Η σημαντική συνεισφορά του στην εξέλιξη του κλασσικού αθλητισμού στη χώρα αποτυπώνεται στον απολογισμό της περιόδου 1997-2020. Απεβίωσε από κορωνοϊό στις 8 Απριλίου 2021, σε ηλικία 72 ετών, όντας, προηγουμένως, νοσηλευόμενος επί διάστημα λίγων εβδομάδων.

 Πανελλήνιοι Εφηβικοί 7-8 Ιουλίου 1967 Δέκαθλο: 2ος με 5.341βαθμούς (επιδόσεις 11.9 – 6.31 – 11.17 – 1.65 – 55.0 – 16.9 – 34.15 – 1.91 – 39.66 – 4:44.4) 4x100μ: 3ος με επίδοση 45.4 με τον Πανιώνιο και τους Ράμμο, Χαβιάρα, Στεφάνου (1ος προκ.) 4x400μ: 3ος με επίδοση 3:31.7 με τον Πανιώνιο και τους Χαβιάρα, Βασιλείου, Στεφάνου (1ος προκ.) Διεθνείς Δεκάθλου Ελλάς-Τουρκία, Κωνσταντινούπολη, 29-30 Ιουλίου 1967 Δέκαθλο Εφήβων: 5ος με επίδοση 5.341 βαθμούς (1ος Φουράκης Ανδρέας με 5.759 βαθμούς) Καλύτερες Επιδόσεις 1967 Πανελλήνιοι Εφηβικοί 7-8 Ιουλίου 1967 110μ εμπόδια: 16.9 Δέκαθλο: 11ος με 5.341 βαθμούς Προκριματικός Αγώνας Δεκάθλου για τη Διεθνή Συνάντηση Βρυξελλών 7-8 Ιουνίου 1968 Δέκαθλο: 6ος με 5.400 βαθμούς χωρίς ύψος στο επί κοντώ (11.9 – 6.63 – 11.49 – 1.60 – 53.4 – 17.2 – 35.42 – 0.00 – 44.50 – 4:37.2 ) Διεθνείς Δεκάθλου Πεντάθλου Ελλάς Τουρκία, Νέο Φάληρο, 26-27 Ιουνίου 1968 Δέκαθλο Εφήβων: 1η η ελληνική ομάδα (Κολοκυθάς – Σεβαστής – Κάρλες) με 16.736 βαθμούς έναντι 15.255 της Τουρκικής Βασίλης Σεβαστής: 3ος με 5.741 βαθμούς (11.9 – 6.50 – 11.48 – 1.65 – 64.0 – 16.4 – 30.18 – 2.50 – 43.30 – 4:31.3) Βαλκανικοί Αγώνες Στίβου, Σόφια, 29-30 Αυγούστου 1969 Δέκαθλο: 7ος με 6.537 βαθμούς (11.5 - 7.01 - 12.10 - 1.60 - 50.9 - 15.8 - 34.92 - 3.40 - 44.36 - 4:33.2) Πανευρωπαϊκό Πρωτάθλημα Στίβου, Νέο Φάληρο, 17-18 Σεπτεμβρίου 1969 Δέκαθλο: 19ος με 6.768 βαθμούς (επιδόσεις 11.5 – 7.45 - ??.?? - ?.?? – 50.6 – 16.2 – 36.02 – 3.50 – 51.80 – 4:30.2) Πανελλήνιο Πρωτάθλημα, Νέο Φάληρο, 9-10 Αυγούστου 1969 Δέκαθλο: 1ος με 6.775 βαθμούς (6.558 βαθμούς με την νέα βαθμολογία) (επιδόσεις 11.2 – 6.81 – 12.74 – 1.70 – 51.1 / 15.5 – 32.02 – 3.30 – 52.98 – 4.30.6) 110μ με εμπόδια: 5ος με 15.5 Άλμα σε μήκος: 6ος με 6.96 Διεθνές meeting του ΣΕΓΑΣ 14-15 Ιουνίου 1969 110μ εμπόδια: 5ος με 16.1 Ετήσια διεθνή συνάντηση Ελλάδας-Τουρκίας, Σμύρνη, 12-13 Αυγούστου 1969 Δέκαθλο: 1ος στους εφήβους (20-ετείς) με 6.279 βαθμούς, ενώ η Ελληνική ομάδα κέρδισε την Τουρκική με 17.555 βαθμούς έναντι 15.111 βαθμών 1οι Εαρινοί αγώνες, Νέο Φάληρο, 28-29 Απριλίου 1970 Δέκαθλο: Πανελλήνιο Ρεκόρ με 7.043 βαθμούς (6.867 βαθμούς με την νέα βαθμολογία) και 1ος στην κατάταξη (επιδόσεις 11.4 – 6.69 – 12.95 – 1.75 – 51.2 – 15.7 – 39.04 – 3.80 – 56.04 – 4:25.4) Κατέρριψε το παλαιό ρεκόρ του Ζήση Κουρέλου με 6.777 βαθμούς (6.591 ν.β) από 27/4/1969 Βαλκανικοί Αγώνες Στίβου, Βουκουρέστι, 14-15 Αυγούστου 1970 Δέκαθλο: 5ος με 7.312 βαθμούς (επιδόσεις 11.1 – 7.18 – 12.85 – 1.78 – 50.6 – 14.9 – 36.30 – 4.00 – 56.82 – 4:31.4) 110μ εμπόδια: ατομικό ρεκόρ με 14.9 στις 15/8/1970, 6ος στην Ελλάδα. Πανελλήνιοι Αγώνες, Νέο Φάληρο, 25-27 Σεπτεμβρίου 1970 4x400μ: 3ος Πανελληνιονίκης με τον Πανιώνιο και τους Μ.Κουτσουδάκη-Γερ.Βαντούρη-Διον.Χατζηδάκη, επίδοση 3:20.7 Δέκαθλο: 3ος Πανελληνιονίκης με 6.814 βαθμούς 110μ εμπόδια: 6ος με 15.3 Καλύτερες Επιδόσεις 1970 400μ: 50.6 (στην 30άδα της Ελλάδας)Μήκος: 7.18μ (16ος) Επί κοντώ: 4.00μ (20άδα) Δισκοβολία: 41.46μ (ημερίδα στο Φάληρο, 20/7/1970) Ακοντισμός: 57.92 (20άδα) Δέκαθλο 7.312 βαθμοί (7.157 με τη νέα βαθμολογία) και Πανελλήνιο Ρεκόρ (επιδόσεις 11.1 – 7.18 – 12.85 – 1.78 – 50.6 – 14.9 – 36.30 – 4.00 – 56.82 – 4:31.4) Μεσογειακοί Αγώνες Σμύρνης 6-17 Οκτωβρίου 1971 Δέκαθλο: Χρυσό Μετάλλιο με 7.223 βαθμούς έναντι 7.072 και 6.939 των Ισπανών Ρ. Κάνο και Π. Φερνάντεζ (ένα από τα 6 ελληνικά χρυσά μετάλλια) και καλύτερη επίδοση στην Ελλάδα (7.159 βαθμούς με τη νέα βαθμολογία, επιδόσεις: 11.3 – 7.09 – 12.90 – 1.75 – 50.8 – 15.90 – 39.76 – 4.00 – 63.52 – 4:34.3) Βαλκανικοί Αγώνες, Ζάγκρεμπ, 3-4 Σεπτεμβρίου 1971 Δέκαθλο: 4ος με 7.113 βαθμούς (επιδόσεις 11.3 - 7.23 - 12.59 - 1.75 - 50.7 / 16.0 - 39.74 - 3.80 - 55.72 - 4.32.0) Τρείς πρώτοι : Μπογκτάν (ΡΟΥ) 7.458, Τζούρωβ (ΒΟΥ) 7.415, Σέπσι (ΡΟΥ) 7.302 Πανελλήνιοι Αγώνες, Καβάλα, 24 - 26 Σεπτεμβρίου 1971 Μήκος: 3ος με 7.15μ 110μ εμπόδια: 8ος Ακόντιο: 8ος με 57.94 4x400μ: 7ος με τον Πανιώνιο (Σεβαστής, Χατζηδάκης, Βεντούρης, Βασιλείου) 3:22.5 Καλύτερες επιδόσεις 1971 Δίσκος: 39.94 σε Ημερίδα στο Ν. Φάληρο (19/7) Μήκος 7.23 στους Βαλκανικούς (6ος στην ΕλλάδΑ) 110μ εμπόδια: 15.5 (Ημερίδα στο Ν. Φάληρο, 15ος στην Ελλάδα) 400μ: 50.7 στους Βαλκανικούς Βαλκανικοί Αγώνες, Σμύρνη, 4-6 Αυγούστου 1972 Δέκαθλο: Χάλκινο μετάλλιο με 7.226 βαθμούς (επιδόσεις 11.4 - 7.25 - 13.29 - 1.84 - 51.3 / 15.2 - 38.42 - 3.60 - 56.16 - 4.27.6) Ατομικό ρεκόρ στο Άλμα σε μήκος με 7.25 στο δέκαθλο (4/8/1972) Πανελλήνιο Πρωτάθλημα, Νέο Φάληρο, 23 Σεπτεμβρίου 1972 Άλμα σε μήκος: 5ος με 7.13μ 110μ εμπόδια: φιναλίστ (δεν τερμάτισε) Καλύτερες επιδόσεις 1972 Δέκαθλο: Πανελλήνιο ρεκόρ με 7.312 βαθμούς Βαλκανικοί Ανδρών Γυναικών, Νέο Φάληρο, 24-25 Αυγούστου 1973 Δέκαθλο: συμμετοχή που δεν ολοκλήρωσε λόγω τραυματισμού (επιδόσεις 11.48 - 7.06 - 12.60 - 1.78 - DNF / DNF - 31.06 - NM – DNS) Πρωτάθλημα πεντάθλου, Στάδιο Καραϊσκάκη, 27-28 Οκτωβρίου 1973 Πανελληνιονίκης με 3.376 βαθμούς - Νέο Πανελλήνιο Ρεκόρ Καλύτερες επιδόσεις 1973 110μ εμπόδια: 15.2 σε διεθνείς αγώνες στο Ν.Φάληρο 13/6/1973 Ύψος: 1.85 στο ύψος στην Πάρνηθα Άλμα σε μήκος: 6.93μ στους Εαρινούς, και 7.06 με ευνοϊκό άνεμο Σφαιροβολία: 13.70μ στην σφαιροβολία στο πρωτάθλημα ενόπλων στα Γιάννενα Δίσκο: 38.44μ στο Πρωτάθλημα Πεντάθλου (27/10/73) Ακοντισμός: 58.60μ σε ημερίδα στην Πάρνηθα Πανελλήνιο Πρωτάθλημα Δεκάθλου, Νέο Φάληρο, 4-5 Μαϊου Δέκαθλο: Πανελληνιονίκης Ανδρών με 7.053βαθμούς (6.887 νέα βαθμολογία) (επιδόσεις 11.4 – 6.76 – 13.25 – 1.80 – 51.4 – 15.5 – 37.78 – 3.70 – 57.34 – 4:28.8) Δεύτερος ο Στέφανος Συμεωνίδης με 6.074 βαθμούς Καλύτερες επιδόσεις 1974 (όλες στο Πανελλήνιο Πρωτάθλημα Δεκάθλου) 400μ εμπόδια: 51.4 110μ εμπόδια: 15.5 Επί κοντώ: 3.70μ Μήκος: 6.76μ Σφαίρα: 13.25μ Δίσκος: 37.78μ Ακοντισμός: 57.34μ Καθηγητής Φυσικής Αγωγής στη δευτεροβάθμια δημόσια εκπαίδευση (1975-2004) Πρόεδρος και μέλος της Επιτροπής Μαζικού Αθλητισμού της Γενικής Γραμματείας Αθλητισμού (1994-1997) Πρόεδρος του ΣΕΓΑΣ (1997-2011/12]]) Πρόεδρος της Ένωσης Βαλκανικών Ομοσπονδιών στίβου (2001-2007) Πρόεδρος Εκτελεστικής Επιτροπής Κυπέλλου Ευρώπης Εθνικών Ομάδων Στίβου (Θεσσαλονίκη 2005) Εκτελεστικός Αντιπρόεδρος Οργανωτικής Επιτροπής Παγκοσμίου Κυπέλλου Στίβου (Αθήνα 2006) Πρόεδρος Εκτελεστικής Επιστροπής Παγκοσμίου Τελικού των Grand Prix Στίβου (Θεσσαλονίκη 2009) Γενικός Γραμματέας του ΣΕΓΑΣ (2012-2021) Μέλος της Ελληνικής Ολυμπιακής Επιτροπής (2001-2012) Εκλέχτηκε εκ νέου ως μέλος της Ελληνικής Ολυμπιακής Eπιτροπής στις 31/3/2021 Εκδότης του περιoδικού Κλασσικός Αθλητισμός (1998-2012) Γιώργος Ρουσάκης, "30 ερωτήσεις Βασίλης Σεβαστής" Ανακτήθηκε στις 20/10/2019